cyanic-selkie/wikianc huggingface dataset:
Σκανδιναβική άμυνα
3.δ4, η Μοντέρνα Βαριάντα
Ο Γκρανμαίτρ John Emms αποκαλεί αυτή τη γραμμή την «κύρια γραμμή» μετά την κίνηση 2...Ιζ6. Η ιδέα πίσω από αυτή την κίνηση είναι να δώσει πίσω στον μαύρο το πιόνι, επιτυγχάνοντας όμως γρήγορη ανάπτυξη. Ο μαύρος εδώ μπορεί να παίξει την Βαριάντα Μάρσαλ με 3...Ι:δ5 και ο λευκός απαντά με 4.γ4 κερδίζοντας τέμπο απειλώντας τον ίππο. Οι πιο δημοφιλείς απαντήσεις εδώ είναι η 4...Ιβ6 - η πιο δυναμική κίνηση, η 4...Ιζ6 - γνωστή ως «Υποχώρηση Μάρσαλ» και η αμφιλεγόμενη 4...Ιβ4!?.
Μια άλλη απάντηση στη 3.δ4 είναι η Πορτογαλική Βαριάντα όπου ο μαύρος παίζει 3...Βη4!?. Η πορτογαλική είναι μια τακτική βαριάντα όπου ο μαύρος στοχεύει σε γρήγορη ανάπτυξη. Το παιχνίδι που προκύπτει έχει ομοιότητες με το Ισλανδικό Γκαμπί. Μια τυπική συνέχεια είναι 4.ζ3 Αζ5 5.Αβ5+ Ιβδ7 6.γ4
3.γ4
Η κίνηση 3.γ4 στοχεύει στο να διατηρήσει το υλικό πλεονέκτημα, προστατεύοντας το δ5, με κόστος την μείωση της κινητικότητας του λευκοτετράγωνου αξιωματικού. Εδώ ο μαύρος έχει δύο κινήσεις την 3...γ6 και την 3...ε6!?.
Η 3...γ6 είναι το Σκανδιναβικό Γκαμπί. Ο λευκός δεν πρέπει να παίξει 4.δγ6 διότι μετά από 4...Ι:γ6 ο μαύρος κατακτά μεγάλο έλεγχο του κέντρου και ανάπτυξη. Εκτός από 4...Ι:γ6 ο μαύρος μπορεί να ακολουθήσει με το Γκαμπί του Ρος: 4...ε4 5.γ:ε5 Α:ε5 που μοιάζει με το Δανέζικο Γκαμπί. Η πιο κοινή ακολουθία μετά την 3...γ6 είναι 4.δ4 γ:δ5 η οποία καταλήγει με αντιμετάθεση κινήσεων στην επίθεση Μπότβινικ της Κάρο-Κανν.
Η 3...ε6!? είναι το πολύ τακτικό Ισλανδικό Γκαμπί. Το αμφιλεγόμενο αυτό γκαμπί επινοήθηκε από Ισλανδούς Μαιτρ ως εναλλακτική στην 3...γ6. Ο μαύρος θυσιάζει το πιόνι για γρήγορη ανάπτυξη. Η πιο κρίσιμη γραμμή μετά από την 3...ε6 είναι 4.δ:ε6 Α:ε6 5.Ιζ3. Η θεωρητική βάση αυτού του γκαμπί αμφισβητείται αλλά σημείωσε αρκετά καλά αποτελέσματα εναντίον απροετοίμαστων αντιπάλων όταν πρωτοεμφανίστηκε και συνεχίζει να σημειώνει καλά αποτελέσματα ακόμα και σήμερα.
Παραπομπές
Κατηγορία:Σκακιστικά ανοίγματα
Λιζιέ (πόλη)
Το Λιζιέ (γαλλικά:Lisieux) είναι κοινότητα στο νομό Καλβαντός στην περιοχή της Νορμανδίας στη βορειοδυτική Γαλλία. Είναι η πρωτεύουσα της Περιοχής του Ωζ, η οποία χαρακτηρίζεται από κοιλάδες και γεωργικές εκτάσεις. Έχει πληθυσμό 20.301 κατοίκους.
Οι κάτοικοι ονομάζονται Λεξοβιάν.
Τοπωνυμία
Το όνομα της πόλης προέρχεται από την κελτική φυλή των Λεξοβίων που κατοικούσαν στην περιοχή αυτή της Γαλατίας πριν τη ρωμαϊκή κατάκτηση, και των οποίων ήταν η πρωτεύουσα.
Γεωγραφικά στοιχεία
αριστερά|μικρογραφία|Θέση του Λιζιέ στο νομό [[Καλβαντός (νομός)|Καλβαντός]] Η πόλη Λιζιέ είναι χτισμένη στη συμβολή του ποταμού Τουκ και αρκετών από τους παραποτάμους του: Ορμπικέ, Σιριέ και Γκραντάν. Βρίσκεται στα ανατολικά του νομού Καλβαντός, 30 χιλιόμετρα νότια των εκβολών του Σηκουάνα.
Έχει πληθυσμό 20.301 κατοίκους (2016) και η ευρύτερη περιοχή ανέρχεται σε 44.447 κατοίκους. Η έκταση είναι 13,07 τετραγωνικά χιλιόμετρα.
Η πόλη βρίσκεται στο κέντρο της Περιοχής του Ωζ, της οποίας είναι η πρωτεύουσα. Είναι επομένως περιτριγυρισμένη από αγροκτήματα περιφραγμένα με δέντρα και θάμνους, το χαρακτηριστικό αγροτικό τοπίο της Νορμανδίας, όπου κυριαρχεί η κτηνοτροφία (κυρίως γαλακτοπαραγωγές αγελάδες) και η καλλιέργεια μήλων και παραγωγή μηλίτη και Καλβαντός.
Το κλίμα της πόλης είναι εύκρατο ωκεάνιο.
Ιστορία
μικρογραφία|260x260εσ|Το Λιζιέ στο Β' Παγκόσμιο Πόλεμο Το Λιζιέ ήταν η πρωτεύουσα του γαλατικού λαού των Λεξόβιων. Στο έργο του Απομνημονεύματα περί του Γαλατικού πολέμου, ο Ιούλιος Καίσαρας αναφέρει ένα γαλατικό oppidum, έναν όρο που αναφέρεται σε κελτικές πόλεις, φρούριο-καταφύγιο που χρησίμευε σαν πρωτεύουσα και αγορά και που συνήθως βρίσκονταν σε κορυφή λόφου, το οποίο έχει εντοπιστεί σε ένα μέρος που αναφέρεται ως Καστελιέ και βρίσκεται 3 χιλιόμετρα στα νοτιοδυτικά της πόλης. Ωστόσο, η ρωμαιογαλατική πόλη Noviomagus Lexoviorum ήταν στη θέση όπου βρίσκεται η πόλη σήμερα.
Κατά τη μεσαιωνική εποχή ήταν ένα σημαντικό κέντρο εξουσίας. Από τον Μεσαίωνα μέχρι τη Γαλλική Επανάσταση, η πόλη κυβερνήθηκε από ισχυρούς επισκόπους-κόμητες, οι οποίοι έκαναν την πόλη τους μια ακμάζουσα μητρόπολη που παρέμεινε ισχυρή για αρκετούς αιώνες. Τον 19ο αιώνα, η πόλη σταδιακά έχασε τη θρησκευτική και, στη συνέχεια, την οικονομική της σημασία.
Τον 20ό αιώνα, με την ανάπτυξη της λατρείας της Αγίας Τερέζας, ένας μεγάλος νεοβυζαντινός ναός ανεγέρθηκε σε έναν από τους λόφους που περιβάλλουν την πόλη. Η ροή προσκυνητών στην Αγία Τερέζα, που έζησε στο μοναστήρι Καρμελιτών μοναχών του Λιζιέ και αγιοποιήθηκε το 1925, καθιστά την πόλη δεύτερο μεγαλύτερο τόπο προσκυνήματος στη Γαλλία, μετά τη Λούρδη, με σχεδόν ένα και μισό εκατομμύριο προσκυνητές και επισκέπτες κάθε χρόνο.
Στις 6 και 7 Ιουνίου 1944, οι βομβαρδισμοί των Συμμάχων κατά την Απόβαση στη Νορμανδία, σκότωσαν περισσότερους από 800 ανθρώπους και κατέστρεψαν την πόλη κατά τα δύο τρίτα, συμπεριλαμβανομένης της μονής των Βενεδικτίνων, όπου είκοσι μοναχές έχασαν τη ζωή τους. Η απελευθέρωση της πόλης πραγματοποιήθηκε από τα συμμαχικά στρατεύματα στις 23 Αυγούστου 1944. Πριν από το 1944 το Λιζιέ αποκαλούνταν «πρωτεύουσα των ξυλόγλυπτων», επειδή τα μεσαιωνικά σπίτια στα στενά σοκάκια του, που μερικά στέγαζαν εμπορικές επιχειρήσεις αιώνων, ήταν επενδεδυμένα με ξύλινες διακοσμημένες προσόψεις. Στη δεκαετία του 1950, η πόλη ξαναχτίστηκε στο μεταπολεμικό σύγχρονο ύφος. Στην περιοχή υπάρχουν δύο στρατιωτικά νεκροταφεία, ένα βρετανικό και ένα γερμανικό. Η επέτειος της Απελευθέρωσης γιορτάζεται στην πόλη, παρουσία των γηραιών βετεράνων των μαχών.
Αξιοθέατα
μικρογραφία|260x260εσ|Το κάστρο Σαιν-Ζερμαίν-ντε-Λιβέ μικρογραφία|260x260εσ|Ο ναός της Αγίας Τερέζας Η τουριστική υπηρεσία της πόλης έχει διοργανώσει δύο τουριστικούς περιπάτους με περιγραφικές πινακίδες που επιτρέπουν στους επισκέπτες να γνωρίσουν την πόλη.
Ο πρώτος έχει θέμα «Στα βήματα της Αγίας Τερέζας» και επισημαίνεται με βαμμένη μπλε γραμμή στα πεζοδρόμια.
Ο δεύτερος περίπατος έχει θέμα «Το μεσαιωνικό Λιζιέ» και σηματοδοτείται με κίτρινες γραμμές.
Η πόλη καταστράφηκε κατά το 75% από τον βομβαρδισμό των συμμάχων το 1944, έτσι διατηρεί λίγα ιστορικά μνημεία, μερικά από τα οποία είναι:
Εξωτερικοί σύνδεσμοι
Κατηγορία:Πόλεις της Νορμανδίας
Ροβέρτος Α΄ του Κουρτεναί-Σαμπινιέλ
Ο Ροβέρτος, γαλλ. Robert (π. 1168 - 1239) από τον Οίκο των Καπετιδών-Κουρτεναί ήταν κύριος τού Σαμπινιέλ (Champignelles).
Βιογραφία
Ήταν ο τρίτος γιος τού Πέτρου, γιου τού Λουδοβίκου ΣΤ΄ της Γαλλίας και της Ελισάβετ, κόρης και κληρονόμου τού Ρενώ κυρίου τού Κουρτεναί. Ο πατέρας του έγινε ο Πέτρος Α΄ κύριος τού Κουρτεναί (συζυγικώ δικαιώματι, jure auxoris). Μεγαλύτερα αδέλφια τού Ροβέρτου ήταν ο Φίλιππος (απεβ. 33 ετών) και ο Πέτρος Β΄ κύριος τού Κουρτεναί, σύζυγος της Γιολάντας της Φλάνδρας Λατίνας αυτοκράτειρας της Κωνσταντινούπολης· ο Πέτρος Β΄ έγινε και ο ίδιος αυτοκράτορας (συζυγικώ δικαιώματι).
Ο Ροβέρτος έλαβε μέρος στην κατάκτηση της Νορμανδίας το 1204. Κατά την πολιορκία τού Σατώ Γκαγιάρ πολέμησε στο πλευρό τού εξαδέλφου του Φιλίππου Β΄ της Γαλλίας. Το 1228 έφυγε σε μία Σταυροφορία στους αγίους Τόπους, όπου απεβίωσε 11 έτη μετά, στην Παλαιστίνη.
Οικογένεια
Νυμφεύτηκε πρώτα π. το 1200 την Κωνστάνς ντε Τουσύ (π. 1175-1224) και είχε τέκνα:
Έπειτα ο Ροβέρτος έκανε το 1216-1218 δεύτερο γάμο με τη Ματθίλδη ντε Μεάν (π. 1195-1240), κόρη τού Φιλίππου ντε Μεάν συρ Υέβρ, και είχε τέκνα:
Πηγές
Κατηγορία:Οίκος των Καπετιδών
Σούπερ Καπ Ερασιτεχνών ποδοσφαίρου Ελλάδος
Το Σούπερ Καπ Ερασιτεχνών ποδοσφαίρου αποτελεί διοργάνωση της Ελληνικής Ποδοσφαιρικής Ομοσπονδίας (ΕΠΟ). Καθιερώθηκε από την περίοδο 2013-14 και είναι ένας μονός τελικός αγώνας που διεξάγεται σε γήπεδο ορίζει η Ελληνική Ποδοσφαιρική Ομοσπονδία. Στον τελικό του Σούπερ Καπ Ερασιτεχνών αγωνίζεται η νικήτρια ομάδα του Κυπέλλου Γ΄ Εθνικής με τη νικήτρια ομάδα του Κυπέλλου Ερασιτεχνών των κυπελλούχων των τοπικών Ενώσεων.
Νικήτριες
Στις τρεις διοργανώσεις που έχουν διεξαχθεί τα κύπελλα μοιράστηκαν το 2014 η κυπελλούχος Γ΄ Εθνικής ΑΕ Λάρισα και το 2015 ο κυπελλούχος Ερασιτεχνών Νέστος Χρυσούπολης και το 2017 ο κυπελλούχος Ερασιτεχνών Ηρόδοτος Αλικαρνασσού.
Τελικοί
Υπόμνημα
Σημειώσεις
<references group="σ"/>
Εξωτερικοί σύνδεσμοι
Κατηγορία:Ειδικό ερασιτεχνικό πρωτάθλημα ποδοσφαίρου Κατηγορία:Κύπελλα ποδοσφαίρου Ελλάδας
Αναγνωστόπουλος
Το επώνυμο Αναγνωστόπουλος πιθανόν αναφέρεται στους:
Σιδεριάδες Σκιάθου
Οι Σιδεριάδες ή Σιδεράδες ή Σιδερίτες είναι ένα σύμπλεγμα από τέσσερεις μικρές βραχονησίδες της Σκιάθου και των Βορείων Σποράδων, οι οποίες βρίσκονται κοντά και κατά μήκος της ανατολικής ακτογραμμής του νησιού στο ύψος του Διεθνή Αερολιμένα Σκιάθου.
Παραπομπές
Κατηγορία:Σποράδες Κατηγορία:Ελληνικές βραχονησίδες
Κιατισούκ Σεναμούανγκ
Ο Κιατισούκ Σεναμούανγκ (ταϊλανδικά: เกียรติศักดิ์ เสนาเมือง, γεννήθηκε 11 Αυγούστου 1973) είναι πρώην διεθνής ποδοσφαιριστής της Ταϊλάνδης, ένας από τους καλύτερους παίκτες στην ιστορία της Νοτιοανατολικής Ασίας. Είναι κάτοχος του ρεκόρ διεθνών συμμετοχών και τερμάτων στην εθνική του ομάδα της χώρας του.
Βιογραφία
Ο Κιατισούκ Σεναμουάνγκ ξεκίνησε την καριέρα του από ομάδες της χώρας του και το 1996 σημείωσε 127 γκολ σε 71 επίσημους και φιλικούς αγώνες αγωνιζόμενος με την Ράτζπρασα, επίδοση που δεν έχει αναγνωρισθεί από τις διεθνείς στατιστικές υπηρεσίες. Το 1999 μεταγράφηκε στην αγγλική Χάντερσφιλντ Τάουν. Μετά από μία σεζόν, στην οποία δεν συμμετείχε στην πρώτη ομάδα του συλλόγου, ο Κιατισούκ άφησε το αγγλικό ποδόσφαιρο και επέστρεψε στην Ταϊλάνδη, ενώ αργότερα αγωνίστηκε στη Σιγκαπούρη. Το Μάρτιο του 2002 μετακόμισε για άλλη μία φορά στο Βιετνάμ, όπου κέρδισε δύο τίτλους πρωταθλήματος και δύο Σούπερ Κύπελλα. Επέστρεψε για να παίξει για την εθνική ομάδα ποδοσφαίρου της Ταϊλάνδης στο Κύπελλο του Βασιλιά.
Μετά την αποχώρησή του από την ενεργό δράση ακολούθησε προπονητική καριέρα. Μεταξύ των ομάδων που ανέλαβε περιλαμβάνονται η εθνική ομάδα της χώρας του κάτω των 23 ετών (2013–16) και η εθνική ανδρών (2014–17). Με την εθνική ομάδα της χώρας κατέκτησε δύο τίτλους του πρωταθλήματος της Ποδοσφαιρικής Ομοσπονδίας Εθνών Νοτιανατολικής Ασίας.
Ο Σεναμουάνγκ έχει πτυχίο Διοίκησης Επιχειρήσεων από το Πανεπιστήμιο Ντουρακίτζ Παντίτ και Μάστερ στη Διοίκηση Επιχειρήσεων από το Πανεπιστήμιο Τσαντρακασέμ Ρατζαμπάτ. Είναι συνεργάτης της Γιούνισεφ από το 2017 για την ευαισθητοποίηση σχετικά με τις προκλήσεις που αντιμετωπίζουν τα παιδιά, και ειδικότερα την προώθηση της πρόσβασης σε ποιοτική εκπαίδευση για κάθε παιδί στην Ταϊλάνδη.
Ως ποδοσφαιριστής
Κρουγκ Τάι Μπανκ '''Σιγκαπόρ Αρμντ Φόρσις Χονγκ Αν Τζια Λάι ΦΚ Ταϊλάνδη
Ατομικές διακρίσεις
Παραπομπές
Κατηγορία:Ταϊλανδοί ποδοσφαιριστές Κατηγορία:Ποδοσφαιριστές Εθνικής Ταϊλάνδης Κατηγορία:FIFA Century Club Κατηγορία:Επιθετικοί ποδοσφαιριστές
Ε/Γ-Ο/Γ Τ/Χ Elite Jet
μικρογραφία|Ως Stena Lynx III στο Δουβλίνο Το Ε/Γ - Ο/Γ Τ/Χ Elite Jet είναι ένα ταχύπλοο πλοίο που εκμεταλλεύεται η Seajets. Το πλοίο λειτουργούσε στη γραμμή Χόλιχεντ - Ντυν Λαογκχάιρ και εποχιακά μεταξύ Φίσγκαρντ - Ροσλέιρ. Ανήκε στην Stena Line και ονομαζόταν Stena Express. Το 2019 πουλήθηκε από τη Seajets και τώρα βρίσκεται στο Πέραμα της Ελλάδας. Το πλοίο πρόκειται να δρομολογηθεί στη γραμμή Σαντορίνη - Ρέθυμνο.
Γενικά
Το πλοίο φέρει σημαία Κύπρου και ο λιμένας νηολόγησής του είναι η Λεμεσός. Ο αριθμός ναυπήγησής του ήταν 040, ενώ η θέση της τρόπιδας έγινε στις 2 Ιουλίου του 1995. Ο αριθμός IMO του είναι 9129328. Ανήκει στον τύπο Incat 81m WPC. Το εκτόπισμά του είναι 4,113 GT, το μήκος του 80,6 μέτρα, το πλάτος του 26 μέτρα και το βύθισμά του 3,1 μέτρα. Έχει τέσσερις κύριες μηχανές ντίζελ τύπου Ruston 16RK270 MkII, ενώ μπορεί να φιλοξενήσει 660 επιβάτες και 153 αυτοκίνητα Ι.Χ.
σχεδιασμός και κατασκευή
Το Rapid Link Jet ναυπηγήθηκε το 1996 από την Incat στην Αυστραλία και ανήκε σε μια σειρά καταμαράν που επρόκειτο να ναυπηγηθούν από την εταιρεία. Η ναυπήγηση ξεκίνησε τον Μάιο του 1995 και ολοκληρώθηκε τον Μάιο του 1996.
Καριέρα
Υπηρέτησε για λίγο στη Μάγχη για την P&O Stena Line ως HSC Elite.
Το 1998 μετατέθηκε στην υπηρεσία Φίσγκαρντ - Ροσλέιρ της Stena Line και μετονομάστηκε σε Stena Lynx III. Έκτοτε εκτελούσε αυτό το δρομολόγιο σε εποχιακή βάση, περνώντας το χειμώνα παροπλισμένο, συνήθως στο Μπίρκενχεντ. Η Stena Line αγόρασε το σκάφος το 2004. Την ίδια χρονιά, ανέπτυξε κάποια σοβαρά τεχνικά προβλήματα και πέρασε μεγάλο μέρος της καλοκαιρινής περιόδου εκτός υπηρεσίας.
Επέστρεψε στον εποχιακό του ρόλο στη Νότια Θάλασσα της Ιρλανδίας στις 14 Μαΐου 2009, για άλλο ένα καλοκαίρι λειτουργώντας παράλληλα με το πλοίο Stena Europe.
Στη συνέχεια παρέμεινε στο Ντυν Λαγκοχάιρ μέχρι τις 29 Ιουνίου 2010, όταν το πλοίο μεταφέρθηκε στο Ροσλέιρ. Πραγματοποίησε την εποχική καλοκαιρινή διαδρομή από τις 10 Ιουλίου 2010 έως τον Σεπτέμβριο του 2010.
Στις 15 Σεπτεμβρίου 2010, επέστρεψε για άλλη μια φορά στο δρομολόγιο Χόλυχεντ-Ντυν Λαγκοχάιρ, αφού το Stena Explorer αποσύρθηκε από τη διαδρομή για τη χειμερινή περίοδο του 2010. Εκτέλεσε το δρομολόγιο μέχρι την Κυριακή, 9 Ιανουαρίου 2011, στην οποία στη συνέχεια έκανε την επισκευή της το 2011. Στη συνέχεια επέστρεψε στο Χόλυχεντ, πριν μετακομίσει στο Ντυν Λαγκοχάιρ για παροπλισμό μέχρι τον Ιούνιο του 2011.
Στα τέλη Ιουνίου 2011, έφυγε από το Ντυν Λαγκοχάιρ για να ξεκινήσει την καλοκαιρινή του εποχική υπηρεσία στη διαδρομή Ροσλέιρ- Φίσγκαρντ. Ξεκίνησε δρομολόγια την Παρασκευή 1 Ιουλίου και τελείωσε την Κυριακή 4 Σεπτεμβρίου 2011, στη συνέχεια επέστρεψε στο Ντυν Λαγκοχάιρ για παροπλισμό.
Τον Οκτώβριο του 2011 το Stena Lynx III μετονομάστηκε σε Sunflower 2. Καθώς ήταν καθοδόν προς την Ασία υπέστη σοβαρή βλάβη στον κινητήρα στον Βισκαϊκό Κόλπο. Το πλοίο μεταφέρθηκε στην Λα Κορούνια για επισκευή.
Το 2016 λειτούργησε στην Κορέα με το νέο όνομα Orange 1. Το 2017 ναυλώθηκε από την κυβέρνηση του Τρινιντάντ και Τομπάγκο για υπηρεσία στη διανησιωτική γραμμή μεταξύ Σκάρμπορο και Πορτ οφ Σπέιν.
Το 2019 το μετονομασμένο Rapid Link Jet πουλήθηκε από τη Seajets και τώρα βρίσκεται στο Πέραμα της Ελλάδας.
Τον Οκτώβριο του 2022 ανακοινώθηκε ότι θα δρομολογηθεί στη γραμμή Σαντορίνης - Ρεθύμνου για τη σεζόν 2023, συνδέοντας την Κρήτη με τις Κυκλάδες. Πρόκειται να αποπλεύσει για το παρθενικό του ταξίδι στις 26 Μαΐου
Μεγάλη Αλβανία
Ο όρος  Μεγάλη Αλβανία (καμιά φορά και Εθνική Αλβανία ή Φυσική Αλβανία- αλβ. Shqipëri e Madhe ή Shqipëri Etnike ή Shqipëri Natyrale) αναφέρεται συνήθως στις περιοχές που διεκδικεί ο αλβανικός εθνικισμός από γειτονικές χώρες. Άλλες φορές, αναφέρεται στο κράτος-δορυφόρο της φασιστικής Αλβανίας που έλαβε εδάφη από τη Γιουγκοσλαβία κατά τη διάρκεια του Β' Παγκοσμίου πολέμου. μικρογραφία|Τα εδάφη που διεκδικεί ο αλβανικός εθνικισμός μικρογραφία|Η Αλβανία με τα εδάφη που της δόθηκαν από τις δυνάμεις του Άξονα στο Β' Παγκόσμιο Πόλεμο.
Ιστορία
Οι σημερινές διεκδικήσεις των Αλβανών ήρθαν στην επιφάνεια πρώτη φορά το 1878 με τη Λίγκα του Πρίζρεν. Η οργάνωση ιδρύθηκε με στόχο τη δημιουργία της Αλβανίας και την ενσωμάτωση των περιοχών που κατοικούνταν από Αλβανούς και που τις θεωρούσαν δικές τους. Σε αυτό το πλαίσιο, οι Αλβανοί ξεκίνησαν να αποδίδουν τις ρίζες τους στους αρχαίους Ιλλυριούς.
Οι διεκδικήσεις τους βρέθηκαν στο τραπέζι στις αρχές του 20ου αιώνα, όταν το 1912 οι Αλβανοί ζήτησαν ανεξαρτησία με τη βοήθεια της Αυστροουγγαρίας και της Ιταλίας, οι οποίες απέβλεπαν στο να μη βρουν έξοδο η Σερβία και η Ελλάδα στην Αδριατική θάλασσα. Η ανεξαρτησία της Αλβανίας υπογράφηκε στις 29 Ιουλίου το 1913 από τη Διάσκεψη του Λονδίνου και έγινε πραγματικότητα, με το νεοσυσταθέν κράτος να έχει τα σημερινά σύνορα.
Κατά τη διάρκεια του Α΄ Παγκοσμίου Πολέμου, η Σερβία, το Μαυροβούνιο και η Ελλάδα, που κατάφεραν να επικρατήσουν της Οθωμανικής αυτοκρατορίας, διεκδικούσαν μεταξύ άλλων και εδάφη που ανήκουν σήμερα στην Αλβανία. Με το τέλος του πολέμου και μετά την υπογραφή συνθηκών, έμεναν περίπου οι μισοί Αλβανοί εκτός των συνόρων της νεοσύστατης Αλβανίας. Σε αυτό το σημείο, ζητήματα που αφορούσαν αναθεώρηση εδαφών είχαν γίνει πλέον δημοφιλή ανάμεσα στους Αλβανούς. μικρογραφία|Ο χάρτης με τα εδάφη που διεκδικούσε η Λίγκα του Πρίζρεν Κατά τη διάρκεια του Β' Παγκοσμίου Πολέμου, επιβλήθηκε καθεστώς στην Αλβανία φιλικά προσκείμενο στις Δυνάμεις του Άξονα. Σε αυτήν την περίοδο, η Αλβανία έλαβε αρκετά εδάφη που διεκδικούσε από τη Γιουγκοσλαβία. Το καθεστώς αυτό, με τη σύμφωνη γνώμη της Ιταλίας, ζητούσε να ενώσει με την Αλβανία επιπλέον και κομμάτια της βορειοδυτικής Ελλάδας (τα οποία είναι γνωστά και ως Τσαμουριά στους Αλβανούς), το σχέδιο όμως δεν έγινε αποδεκτό από τη Γερμανία. Το αλβανικό κομμουνιστικό κόμμα του Ενβέρ Χότζα από την άλλη οργάνωσε ανταρτοπόλεμο κατά του επιβληθέντος καθεστώτος με σκοπό να επαναφέρει την Αλβανία στα προηγούμενα σύνορά της, μετά από συνεννόηση με τον Τίτο.
Με την απελευθέρωση της Αλβανίας από τον Άξονα το Νοέμβρη του 1944, η τότε Μεγάλη Αλβανία είχε γίνει παρελθόν. Η Ελλάδα περίπου την ίδια περίοδο έδιωξε τους περισσότερους μουσουλμάνους Αλβανούς Τσάμηδες που είχε στην Ήπειρο, από τους οποίους ένα μέρος είχε συνεργαστεί με τους Γερμανούς και διέπραξαν εγκλήματα σε βάρος των Ελλήνων στη Θεσπρωτία.
Αργότερα, με την ανακήρυξη της ανεξαρτησίας του Κοσόβου το 2008, μερίδα των Αλβανών και Κοσοβάρων πολιτικών ξεκίνησαν συζητήσεις για την προσάρτηση του κρατιδίου στην Αλβανία. Ωστόσο, αυτή η ιδέα δεν ήταν σύμφωνη προς στα σχέδια της Δύσης που ήθελε το Κόσοβο ως ανεξάρτητο κράτος. Στις κοσοβάρικες εκλογές του 2010-2011, η ιδέα της ένωσης με την Αλβανία προωθήθηκε από το κόμμα Vetëvendosje! (στα ελληνικά αυτο-προσδιορισμός).
Το 2012, ο Έλληνας Υπουργός Εξωτερικών Δημήτρης Αβραμόπουλος ακύρωσε τη συμμετοχή του στην επέτειο των Τιράνων για την ανεξαρτησία της Αλβανίας, έπειτα από σχόλιο του τότε Αλβανού πρωθυπουργού Σαλί Μπερίσα. Ο Μπερίσα δήλωσε ότι η Αλβανία φτάνει 'από την Πρέβεζα μέχρι το Πρέσεβο, από τα Σκόπια μέχρι την Ποντγκόριτσα'.
Απήχηση στους Αλβανούς
Αρκετοί Αλβανοί υποστηρίζουν τη δημιουργία της Μεγάλης Αλβανίας. Σύμφωνα με δημοσκόπηση, το 62% των Αλβανών στην Αλβανία υποστηρίζουν την ιδέα. Τα αποτελέσματα της ίδιας δημοσκόπησης έδειξαν επίσης ότι υποστηρίζεται από το 81% των Κοσοβάρων Αλβανών και το 51.9% των Αλβανών της Βόρειας Μακεδονίας.
Παραπομπές
Κατηγορία:Ελληνοαλβανικές σχέσεις Κατηγορία:Σχέσεις Αλβανίας-Μαυροβουνίου Κατηγορία:Σχέσεις Αλβανίας-Βόρειας Μακεδονίας Κατηγορία:Σχέσεις Αλβανίας-Σερβίας Κατηγορία:Αλβανική απόσχιση Κατηγορία:Πολιτική ιστορία της Αλβανίας Αλβανια Αλβανια Κατηγορία:Πολιτικά κινήματα Κατηγορία:Αλβανικός εθνικισμός
24ος αιώνας π.Χ.
26ος αιώνας π.Χ.| 25ος αιώνας π.Χ. | 24ος αιώνας π.Χ. | 23ός αιώνας π.Χ. | 22ος αιώνας π.Χ. Ο 24ος αιώνας π.Χ. είναι ο αιώνας που διήρκεσε από το 2400 π.Χ. μέχρι το 2301 π.Χ.
Γεγονότα
right|thumb|250x250px|Επικράτεια και κύριοι οικισμοί του πολιτισμού της κοιλάδας του Ινδού.
Στον δημοφιλή πολιτισμό
Στη σύγχρονη κορεατική εθνική μυθολογία, ο χαρακτήρας Ντανγκούν, που η μητέρα του ήταν αρχικά μια αρκούδα, ίδρυσε το κράτος Γκοζόσεον το 2333 π.Χ. Μερικοί νομίζουν ότι αυτό ήταν το αρχαιότερο κορεατικό κράτος και ότι ο Ντανγκούν είναι ο πρόγονος όλων των Κορεατών, και την περίοδο 1948 - Δεκέμβριου 1961, στη Νότια Κορέα,επισήμως  υπολόγιζαν τα χρόνια βάζοντας το έτος 2333 στο έτος της κοινής χρονολογίας. Το έτος 2333 π.Χ. και ο μύθος μερικές φορές θεωρείται ως ιστορία και όχι ως μυθολογία στην Κορέα.
Παραπομπές
Κατηγορία:3η χιλιετία π.Χ. Κατηγορία:Αιώνες
Βιλαέτι των Ιωαννίνων
μικρογραφία| Ένας χάρτης που δείχνει τις διοικητικές διαιρέσεις της Οθωμανικής Αυτοκρατορίας το 1317 και το 1899, συμπεριλαμβανομένου του Βιλαετιού των Ιωαννίνων και των Σαντζακιών του. Το Βιλαέτι των Ιωαννίνων (ولايت يانیه ) ήταν διοικητική διαίρεση πρώτου επιπέδου (βιλαέτι) της Οθωμανικής Αυτοκρατορίας, που ιδρύθηκε το 1867. Στα τέλη του 19ου αιώνα, σύμφωνα με πληροφορίες είχε έκταση 18.320 χλμ2. Δημιουργήθηκε από τη συγχώνευση του Πασαλικιού των Ιωαννίνων και του Πασαλικιού του Βερατίου με τα σαντζάκια των Ιωαννίνων, Αυλώνα, Αργυροκάστρου, Πρέβεζας, Τρικάλων και Καστοριάς. Η Καστοριά υποβιβάστηκε αργότερα σε καζά και περιορίστηκε στο Βιλαέτι του Μοναστηρίου και τα Τρίκαλα δόθηκαν στην Ελλάδα το 1881.
Ελληνικό Εθνικό Κίνημα στην Ήπειρο
μικρογραφία| Εκπαιδευτικά ιδρύματα στο Βιλαέτι (1908): κόκκινο για τα ελληνικά, μωβ για τα ρουμανικά, μπλε για τα ιταλικά μικρογραφία| Οθωμανικός χάρτης του νότιου τμήματος του Βιλαετιού (1896) Αν και μέρος του ντόπιου πληθυσμού συνέβαλε τα μέγιστα στην Ελληνική Επανάσταση (1821–1830), η περιοχή της Ηπείρου δεν εντάχθηκε στο ελληνικό κράτος εκείνη την εποχή. Το 1878 ξέσπασε μια εξέγερση με τους επαναστάτες, κυρίως Ηπειρώτες, να παίρνουν τον έλεγχο των Αγίων Σαράντα και Δέλβινου. Ωστόσο, κατεστάλη από τα οθωμανικά στρατεύματα, τα οποία έκαψαν 20 χωριά της περιοχής.
Τον επόμενο χρόνο, ο ελληνικός πληθυσμός της περιοχής των Ιωαννίνων εξουσιοδότησε μια επιτροπή προκειμένου να παρουσιάσει στις ευρωπαϊκές κυβερνήσεις την επιθυμία τους για ένωση με την Ελλάδα.
Το 1906, ιδρύθηκε η οργάνωση Ηπειρώτικη Εταιρεία από μέλη της Ηπειρώτικης διασποράς, τους Παναγιώτη Δαγκλή και Σπύρο Σπυρομήλιο, η οποία στόχευε στην προσάρτηση της περιοχής στην Ελλάδα, προμηθεύοντας τους ντόπιους Έλληνες με πυροβόλα όπλα.
Αλβανική Εθνική Αφύπνιση
Το Βιλαέτι των Ιωαννίνων ήταν ένα από τα κύρια κέντρα της πολιτιστικής και πολιτικής ζωής των Αλβανών που ζούσαν στο Βιλαέτι των Ιωαννίνων και στο Βιλαέτι του Μοναστηρίου. Ένας από τους σημαντικότερους λόγους ήταν η επιρροή των νοτιοαλβανών συγγραφέων από την ελληνική παιδεία και τον πολιτισμό, οι οποίοι έγινα δεκτοί στη περίφημη ελληνική σχολή των Ιωαννίνων, τη Ζωσιμαία Σχολή. Ο Αμπντίλ Φρασερί, ο πρώτος πολιτικός ιδεολόγος της Αλβανικής Εθνικής Αφύπνισης ήταν ένας από τους 6 βουλευτές από το Βιλαέτι των Ιωαννίνων στο πρώτο Οθωμανικό Κοινοβούλιο το 1876-1877. Ο Φρασερί, από το Φράσερ της σύγχρονης Αλβανίας, μαζί με τον Μεχμέτ Αλί Βρυώνη από το Μπεράτ (επίσης στη σύγχρονη Αλβανία) και μερικά μέλη της αλβανικής κοινότητας των Ιωαννίνων, ίδρυσαν την Αλβανική Επιτροπή των Ιωαννίνων τον Μάιο του 1877 Ο Φρασερί πολέμησε ενάντια στις αποφάσεις της Συνθήκης του Αγίου Στεφάνου. Ωστόσο, η Ένωση του Πρίζρεν, ήταν κυρίως Μουσουλμάνοι Αλβανοί, ενώ οι ντόπιοι Ορθόδοξοι Χριστιανοί ένιωθαν μεγαλύτερη συμπάθεια για το ελληνικό ζήτημα.
Τέλος της οθωμανικής κυριαρχίας
Κατά τη διάρκεια της Αλβανικής Εξέγερσης του 1912, το Βιλαέτι των Ιωαννίνων προτάθηκε ως ένα από τα τέσσερα βιλαέτια που αποτελούνταν από το Αλβανικό Βιλαέτι. Η οθωμανική κυβέρνηση τερμάτισε τις αλβανικές εξεγέρσεις αποδεχόμενη σχεδόν όλα τα αιτήματα των Αλβανών ανταρτών στις 4 Σεπτεμβρίου 1912, η οποία περιελάμβανε τον σχηματισμό του βιλαετίου αργότερα το 1912.
Μετά τον Α΄ Βαλκανικό Πόλεμο του 1912-1913 και τη Συνθήκη του Λονδίνου, το νότιο τμήμα του βιλαετίου, συμπεριλαμβανομένων των Ιωαννίνων, ενσωματώθηκε στην Ελλάδα. Η Ελλάδα είχε καταλάβει επίσης τη Βόρεια Ήπειρο κατά τους Βαλκανικούς Πολέμους, αλλά η Συνθήκη του Βουκουρεστίου, με την οποία ολοκληρώθηκε ο Β΄ Βαλκανικός Πόλεμος, ανέθεσε τη Βόρεια Ήπειρο στην Αλβανία.
Δημογραφικά στοιχεία
Υπήρξαν αρκετές εκτιμήσεις σχετικά με την εθνικότητα και τη θρησκευτική καταγωγή του ντόπιου πληθυσμού. Η Οθωμανική Αυτοκρατορία ταξινόμησε και καταμέτρησε τους πολίτες της σύμφωνα με τη θρησκεία και όχι την εθνότητα, γεγονός που οδήγησε σε αναποτελεσματικές απογραφές και έλλειψη ταξινόμησης πληθυσμών σύμφωνα με τις εθνότητες τους. Το βιλαέτι κατοικούνταν κυρίως από Αλβανούς και Έλληνες, ενώ οι κύριες θρησκείες ήταν το Ισλάμ και ο Ορθόδοξος Χριστιανισμός. Το βιλαέτι ήταν σε μεγάλο βαθμό ελληνικό, ειδικά το τμήμα που θα ενσωματωνόταν αργότερα στην Ελλάδα.
Σύμφωνα με τους Αράμ Αντονιάν και Ζαβρέν Μπεμπεριαν, το 1908 με συνολικό πληθυσμό 648.000, 315.000 κάτοικοι ήταν Αλβανοί, οι περισσότεροι από τους οποίους ήταν Μουσουλμάνοι και Ορθόδοξοι, και κάποιοι οπαδοί του Ρωμαιοκαθολικισμού. Οι Βλάχοι και οι Έλληνες ήταν περίπου 180.000 και 110.000 αντίστοιχα. Οι μικρότερες κοινότητες περιλάμβαναν Βούλγαρους, Τούρκους, Ρομά και Εβραίους.
Σύμφωνα με τον Σερ Χάμιλτον Αλεξάντερ Ρόσκιν Γκιμπ, το 1895 υπήρχαν περίπου 224.000 Μουσουλμάνοι. Ο ορθόδοξος πληθυσμός περιελάμβανε περίπου 118.000 Έλληνες και 129.500 Αλβανούς και ο εβραϊκός πληθυσμός ανερχόταν σε 3.500 άτομα. Σύμφωνα με τον Ζαφέρ Γκολέν τα δύο τρίτα του πληθυσμού ήταν Αλβανοί Μουσουλμάνοι, ενώ σύμφωνα με τον Δημήτριο Χασιώτη, περίπου 419.403 του συνολικού πληθυσμού ήταν Έλληνες, μαζί με 239.000 Τούρκους και Αλβανούς και 6.000 Εβραίους. Ο Λόντος υπολόγισε ότι τα 3/4 του πληθυσμού ήταν Χριστιανοί.
Διοικητικές διαιρέσεις
Σαντζάκια του Βιλαετιού:
Εξωτερικοί σύνδεσμοι
Κατηγορία:Βιλαέτια της Οθωμανικής Αυτοκρατορίας στην Ευρώπη Κατηγορία:Τουρκοκρατία Κατηγορία:Οθωμανική Αλβανία Κατηγορία:Οθωμανική Ήπειρος Κατηγορία:Κράτη και περιοχές που ιδρύθηκαν το 1867 Κατηγορία:Κράτη και περιοχές που καταργήθηκαν το 1912
Μίχαελ Έχτερ
thumb|275px|«Η [[Μάχη του Λέχφελντ» (λεπτομέρεια)]] Ο Μίχαελ Έχτερ (Michael Echter, 5 Μαρτίου 1812 – 4 Φεβρουαρίου 1879) ήταν Γερμανός-Βαυαρός ζωγράφος, γνωστός κυρίως για τα έργα του με ιστορικά θέματα.
Βίος και έργο
Ο Έχτερ γεννήθηκε στο Μόναχο και σπούδασε στην Ακαδημία Καλών Τεχνών του Μονάχου, όπου είχε δασκάλους τους Χάινριχ Μαρία φον Χες, Κλέμενς φον Τσίμερμαν και Γιούλιους Σνορ. Αργότερα βοήθησε τον Σνορ στη διακόσμηση των Ανακτόρων (Residenz) του Μονάχου. Το 1847 συνόδευσε τον Βίλχελμ φον Κάουλμπαχ στο Βερολίνο για να τον βοηθήσει στη διακόσμηση του Νέου Μουσείου. Ο Κάουλμπαχ άσκησε αποφασιστική επίδραση στο ύφος του Έχτερ.
Ο Έχτερ εκλέθηκε μέλος της Ακαδημίας Καλών Τεχνών του Μονάχου το 1862 και Καθηγητής της Σχολής Τεχνών και Βιομηχανίας το 1868. Μεταξύ των πολυάριθμων τιμητικών του διακρίσεων συγκαταλέγονται τα παράσημα του Τάγματος του Αγίου Μιχαήλ (Γαλλία) και του Τάγματος του Λεοπόλδου (Βέλγιο).
Αξιοσημείωτα έργα του Έχτερ είναι, μεταξύ άλλων, τα εξής:
Εξωτερικοί σύνδεσμοι
Κατηγορία:Γερμανοί ζωγράφοι
Άγιοι Απόστολοι Λακωνίας
Οι Άγιοι Απόστολοι είναι χωριό και έδρα ομώνυμης τοπικής κοινότητας, της δημοτικής ενότητας Βοιών, του δήμου Μονεμβασίας, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης
Στην τοπική κοινότητα ανήκουν και οι οικισμοί Κατούνια, Κοντραφουριάνικα, Μανολαριάνικα και Σκλαβούνα
Γεωγραφία
Οι Άγιοι Απόστολοι είναι πεδινό χωριό στην νοτιοανατολική Λακωνία (Βάτικα), στα ηπειρωτικά του όρμου Νεαπόλεως και σε μέσο σταθμικό υψόμετρο 30. Απέχει 128 χλμ. περίπου ΝΑ. της Σπάρτης, στον δρόμο προς τον Κάβο Μαλιά. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 21,491 χμ² (2011).
Πληθυσμός
(σε παρένθεση ο πληθυσμός της τοπικής κοινότητας)
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1940 και προσαρτήθηκε στην κοινότητα Κάμπου Βοιών. Το 1955 αποσπάστηκε από την κοινότητα Κάμπου Βοιών και ορίστηκε έδρα της κοινότητας Αγίων Αποστόλων
(Πηγή: )
Ελαιοπαραγωγή
Το χωριό ονομάζεται άτυπα μεταξύ των κατοίκων ως «Νέος Κόσμος», επειδή συγκέντρωνε τους κατοίκους μικρότερων παραπλήσιων οικισμών στα παλαιότερα χρόνια. Είναι το κέντρο μεγάλης ελαιοπαραγωγικής περιοχής, η οποία παράγει εξαιρετικής ποιότητας ελαιόλαδο (ποκιλία «Αθηνολιάς») και διαθέτει τη μεγαλύτερη μονάδα του αγροτικού συνεταιρισμού. Τα κύρια προϊόντα του χωριού, εκτός από το λάδι, είναι κρεμμύδια («Βατικιώτικα»), σκόρδα, ντομάτες, πατάτες και άλλα οπωροκηπευτικά. Παλαιότερα, πριν κυριαρχήσει η ελαιοπαραγωγή, η περιοχή παρήγαγε επίσης φιστίκια, σιτάρι, σύκα και κάρβουνο από τα καμίνια.
Εξωτερικοί σύνδεσμοι
Κατηγορία:Χωριά του νομού Λακωνίας
Ο-μεθυλοβενζονιτρίλιο
Το o-μεθυλοβενζονιτρίλιο ή 2-μεθυλοβενζονιτρίλιο ή  o-τολουνιτρίλιο ή 2-κυανοτολουόλιο ή ο-κυανοτολουόλιο ή 2-μεθυλοβενζενοκαρβονιτρίλιο είναι το απλούστερο αρωματικό νιτρίλιο, με σύντομο συντακτικό τύπο o-CH3C6H4CN. Είναι ένα άχρωμο προς ανοικτό γαλάζιο υγρό.
Με κυάνωση o-μεθυλοφαινυλαλογονιδίου
Με επίδραση κυανιούχου καλίου σε o-μεθυλοφαινυλαλογονίδιο (o-CH3C6H4X), παράγεται ο-μεθυλοβενζονιτρίλιο :
Με αφυδάτωση ο-μεθυλοβενζαμιδίου
Με επίδραση αφυδατικών μέσων, όπως πεντοξείδιο του φωσφόρου (P2O5) ή πενταχλωριούχο φωσφόρο (PCl5) ή θειονυλοχλωρίδιο (SOCl2), σε ο-μεθυλοβενζαμίδιο παράγεται ο-μεθυλοβενζονιτρίλιο :
Με επίδραση ο-μεθυλοφαινυλομαγνησιαλογονιδίου σε χλωροκυάνιο
Με επίδραση ο-μεθυλοφαινυλομαγνησιαλογονίδιου σε χλωροκυάνιο (ClCN) παράγεται ο-μεθυλοβενζονιτρίλιο :
Υδρόλυση
1. Με μερική υδρόλυση ο-μεθυλοβενζονιτριλίου, παράγεται ο-μεθυλοβενζαμίδιο :
2. Με πλήρη υδρόλυση ο-μεθυλοβενζονιτριλίου, παράγεται ο-μεθυλοβενζοϊκό οξύ:
Παραγωγή ο-μεθυλοφαινυλοκετόνης
Με επίδραση οργανομαγνησιακής ένωσης (RMgX) και έπειτα υδρόλυση, παράγεται ο-μεθυλοφαινυλοκετόνη
Υδρογόνωση
1. Με καταλυτική υδρογόνωση παράγεται ο-μεθυλοβενζυλαμίνη:
2. Με επίδραση λιθιοαργιλιοϋδρίδιου παράγεται ο-μεθυλοβενζυλαμίνη:
Παραγωγή ενώσεων συναρμογής
Παράγει εύκολα διάφορες ενώσεις συναρμογής. Π.χ. με επίδραση χλωριούχου παλλάδιου παράγεται δι(ο-μεθυλοφαινυλοκυανο)διχλωροπαλλάδιο:
Πηγές
Κατηγορία:Νιτρίλια
Άντονι Μπάουι
Ο Άντονι Μπάουι (Τάλσα της Οκλαχόμα 9 Νοεμβρίου 1963), είναι Αμερικάνος πρώην επαγγελματίας καλαθοσφαιριστής. Έχει ύψος 1,98 μέτρα και αγωνιζόταν στη θέση του σμολ φόργουορντ.
Σταδιοδρομία
Ο Μπάουι αγωνίστηκε στο πανεπιστήμιο Σέμινοουλ Στέιτ της Οκλαχόμα από το 1982 ως το 1984 και μεταγράφηκε για δύο ακόμη χρόνια στο πανεπιστήμιο της Οκλαχόμα. Εκεί, σε 72 αγώνες είχε μέσο όρο 13,4 πόντων, 5,2 ριμπάουντ και 5,0 ασίστ.
Το καλοκαίρι του 1986, επιλέχθηκε στην 66η θέση του ντραφτ του ΝΒΑ από τους Χιούστον Ρόκετς, με τους οποίους αγωνίστηκε σε φιλικούς αγώνες προετοιμασίας το 1986 και το 1987, όπως και με τη φανέλα των Νιου Τζέρσεϊ Νετς το 1988. Αφού αγωνίστηκε για δύο σεζόν με τους Κουάντ Σίτι Θάντερ στο πρωτάθλημα του CBA, έκανε το ντεμπούτο του στο ΝΒΑ με την ομάδα των Σαν Αντόνιο Σπερς τη σεζόν 1988-89, αγωνιζόμενος σε 18 παιχνίδια με μέσους όρους 18,6 πόντων και 3,1 ριμπάουντ.
Την επόμενη χρονιά, φόρεσε τη φανέλα των Χιούστον Ρόκετς, αγωνιζόμενος σε 66 αγώνες με 4,3 πόντους και 1,8 ριμπάουντ. Τη σεζόν 1990-91, μεταγράφηκε στην ιταλική Βαρέζε, καταλαμβάνοντας την ενδέκατη θέση του ιταλικού πρωταθλήματος, πριν επιστρέψει στις Ηνωμένες Πολιτείες για να αγωνιστεί για πέντε χρόνια με την ομάδα των Ορλάντο Μάτζικ. Στους Μάτζικ, υπήρξε συμπαίκτης του Σακίλ Ο'Νιλ, φθάνοντας στους τελικούς του ΝΒΑ το 1995. Έπαιξε σε 350 παιχνίδια, όντας βασικός στα 79 εξ αυτών, με μέσους όρους 6,9 πόντων, 2,3 ριμπάουντ και 2,0 ασίστ.
Τη σεζόν 1996-97, επέστρεψε στην Ιταλία, φορώντας τη φανέλα της Στεφανέλ Μιλάνο, ενώ τον Ιανουάριο του 1998 υπέγραψε στους Νιου Γιορκ Νικς, αγωνιζόμενος σε 27 ματς της περιόδου 1997-98.
Τη σεζόν 1998-99, φόρεσε τη φανέλα της Ζάλγκιρις Κάουνας από τη Λιθουανία, κατακτώντας τον τίτλο της Ευρωλίγκα. Τη σεζόν 1999-00, κατέκτησε το κύπελλο Ελλάδας με την ομάδα της ΑΕΚ, όπως και το Κύπελλο Σαπόρτα. Συνέχισε στον Άρη Θεσσαλονίκης το 2000-01, κλείνοντας τη χρονιά στη Φορτιτούντο Μπολόνια και τη Νήαρ Ηστ, ολοκληρώνοντας την καριέρα του σε ηλικία 39 ετών στη ρωσική Ουράλ Γκρέιτ.
Ντομουσνόβας
Ο Ντομουσνόβας είναι Δήμος που ενσωματώθηκε στην Επαρχία της Νότιας Σαρδηνίας στην νοτιοδυτική Σαρδηνία (2016) από την Επαρχία του Καρμπόνια-Ιγκλέσιας. Ο πληθυσμός της πόλης είναι 6.489 κάτοικοι και η πυκνότητα του πληθυσμού 81 κάτοικοι ανά τετραγωνικό χιλιόμετρο (31 Μαΐου 2007). Βρίσκεται περίπου 40 χιλιόμετρα βορειοδυτικά από την πρωτεύουσα της Σαρδηνίας Κάλιαρι και 20 χιλιόμετρα βορειοανατολικά από την πρωτεύουσα της επαρχίας Καρμπόνια. Η περιοχή κατοικήθηκε από τα προϊστορικά χρόνια όπως φαίνεται από τα Νεολιθικά τείχη που κατεδαφίστηκαν τον 19ο αιώνα και τα προϊστορικά Νουράγκι. Στην Ρωμαϊκή αυτοκρατορία ήταν ένα χωριό στον δρόμο ανάμεσα στην Κάλαρης και τους Σολκούς, εξυπηρετούσε το εμπόριο μετάλλων που εξαγόταν από τα γειτονικά μεταλλεία. Τον Μεσαίωνα ανήκε στην Δικαιοδοσία του Κάλιαρι μέχρι την εποχή που κατακτήθηκε από την Πίζα (1257), αργότερα πέρασε στο Στέμμα της Αραγωνίας (1324).
Εξωτερικοί σύνδεσμοι
Κατηγορία:Πόλεις της Σαρδηνίας Κατηγορία:Δήμοι της Επαρχίας της Νότιας Σαρδηνίας
Κότον Κλαμπ (ταινία)
Η ταινία διακρίθηκε για το υπερβολικό κόστος παραγωγής της και χρειάστηκε συνολικά πέντε χρόνια για να γίνει. Παρά την απογοήτευση στο box office, η ταινία έλαβε γενικά θετικές κριτικές και ήταν υποψήφια για πολλά βραβεία, όπως Χρυσή Σφαίρα Καλύτερης Σκηνοθεσίας και Καλύτερης Ταινίας (Δράμα) και Όσκαρ Καλλιτεχνικής Σκηνοθεσίας ( Ρίτσαρντ Σίλμπερτ, Τζορτζ Γκέινς) και Καλύτερης Επιμέλειας Ταινίας.
Πλοκή
Το 1928, η Ποτοαπαγόρευση προκάλεσε ένα κύμα βίας που σάρωσε τις Ηνωμένες Πολιτείες. Στη Νέα Υόρκη, ο γκάνγκστερ Όουεν Μάντεν είναι ιδιοκτήτης του δημοφιλούς Cotton Club και το διευθύνει με το δεξί του χέρι, τον Φρέντσι. Αυτό είναι ένα τζαζ κλαμπ όπου οι περισσότεροι καλλιτέχνες είναι μαύροι, αλλά όλοι οι θαμώνες είναι λευκοί.
Εν τω μεταξύ, ο φιλόδοξος νεότερος αδελφός του Ντίξι, Βίνσεντ, γίνεται μέλος στη συμμορία του Σουλτς και εχθρός τους, ο οποίος κρατάει τον Φρέντσι ως όμηρο.
Σενάριο
Ο συγγραφέας Μάριο Πούζο ήταν ο αρχικός σεναριογράφος και τελικά αντικαταστάθηκε από τον Ουίλιαμ Κένεντι, ο οποίος έγραψε ένα πρώιμο σενάριο σε οκτώ ημέρες το οποίο χρησιμοποίησε το καστ για τρεις εβδομάδες πριν από τα γυρίσματα. Σύμφωνα με τον ηθοποιό Γκρέγκορι Χάινς, μια τρίωρη ταινία γυρίστηκε κατά τη διάρκεια των προβών. Από τις 15 Ιουλίου έως τις 22 Αυγούστου 1983, δημιουργήθηκαν δώδεκα σενάρια, συμπεριλαμβανομένων πέντε κατά τη διάρκεια ενός Σαββατοκύριακου 48 ωρών χωρίς διακοπή. Ο Κένεντι εκτιμά ότι κυκλοφόρησαν μεταξύ 30 και 40 σενάρια.
Μουσική
Το soundtrack για την ταινία γράφτηκε από τον Τζον Μπάρι και κυκλοφόρησε στις 14 Δεκεμβρίου 1984, μέσω της Geffen Records. Το άλμπουμ κέρδισε το βραβείο Γκράμμυ για την καλύτερη τζαζ ενόργανη ερμηνεία το 1986.
Box office
Η ταινία κυκλοφόρησε στις 14 Δεκεμβρίου 1984, στις Ηνωμένες Πολιτείες και τον Καναδά σε 808 αίθουσες και κέρδισε 2,9 εκατομμύρια δολάρια το πρώτο Σαββατοκύριακο, και ήταν στην πέμπτη θέση πίσω από τις ταινίες Beverly Hills Cop, Dune, City Heat και το 2010. Ο Έβανς ανέλαβε την ευθύνη για την πρόσληψη του Κόπολα ενώ ο Κόπολα απάντησε ότι αν δεν είχε προσληφθεί, η ταινία δεν θα είχε γίνει ποτέ. Ο Έβανς ανέφερε ότι ο Κόπολα έκανε τον προϋπολογισμό να κλιμακωθεί δραματικά απορρίπτοντας το σενάριο, προσλαμβάνοντας το δικό του συνεργείο και καθυστερώντας το χρονοδιάγραμμα. Η ταινία ήταν εμπορική αποτυχία, κερδίζοντας κάτι λιγότερο από 26 εκατομμύρια δολάρια έναντι προϋπολογισμού 58 εκατομμυρίων δολαρίων. Μετά την κυκλοφορία της ταινίας, οι επενδυτές άρχισαν να πωλούν μετοχές της Orion Pictures με την προσδοκία ότι το στούντιο θα υποφέρει οικονομικά.
Κριτικές
Στο Rotten Tomatoes η ταινία έχει βαθμολογία 77% βασισμένη σε 30 κριτικές. Στο Metacritic η ταινία έχει σταθμισμένο μέσο όρο βαθμολογίας 68% με βάση 14 κριτικές.
Ο Ρότζερ Ίμπερτ των Chicago Sun-Times έδωσε στην ταινία 4/4 από τα αστέρια του.
Γιώργος Κασιμάτης
Ο Γιώργος Κασιμάτης (Κερατσίνι, 1949 - 1993) ήταν αθλητής του στίβου και γενικός γραμματέας Αθλητισμού το 1988-89.
Το 1989 δρομολόγησε την κατασκευή του Δημοτικού Κολυμβητηρίου Περάματος, στο οποίο, μετά τον πρόωρο θάνατό του το 1993, δόθηκε και το όνομα του. Οργάνωσε και προώθησε τα προγράμματα μαζικού λαϊκού αθλητισμού, Αθλητισμός και Παιδί, Αθλητισμός και Γυναίκα, Αθλητισμός και Τρίτη Ηλικία, Αθλητισμός και Παιδί με Ειδικές Ανάγκες, Παιδί και Θάλασσα.
Κότον Κλαμπ (ταινία)
Παραπομπές
<References/>
Γιώργος Κασιμάτης
Κόρη του Γιώργου Κασιμάτη είναι η βουλευτής Νίνα Κασιμάτη.
Κατηγορία:Έλληνες Γενικοί Γραμματείς
Κότον Κλαμπ (ταινία)
Εξωτερικοί σύνδεσμοι
Κατηγορία:Ταινίες του 1984 Κατηγορία:Αμερικανικές ταινίες Κατηγορία:Αμερικανικές γκανγκστερικές ταινίες Κατηγορία:Αγγλόφωνες ταινίες Κατηγορία:Ταινίες βασισμένες σε αμερικανικά μυθιστορήματα Κατηγορία:Ταινίες σε σκηνοθεσία Φράνσις Φορντ Κόπολα Κατηγορία:Ταινίες σε σενάριο Φράνσις Φορντ Κόπολα Κατηγορία:Ταινίες με μουσική σύνθεση Τζον Μπάρι Κατηγορία:Ταινίες τοποθετημένες στη Νέα Υόρκη Κατηγορία:Ταινίες με θέμα τον ρατσισμό Κατηγορία:Ταινίες με θέμα τη διάκριση Κατηγορία:Ταινίες που συσχετίζονται με το οργανωμένο έγκλημα στις Ηνωμένες Πολιτείες
Σανταχμπία
Σανταχμπία (Sadachbia) είναι η ιδιαίτερη ονομασία του αστέρα γ (γάμμα) Υδροχόου (Gamma Aquarii, συντομογραφικά γ Aqr). Είναι φασματοσκοπικώς διπλός αστέρας στον αστερισμό Υδροχόο. Ως αστέρας τέταρτου μεγέθους, είναι εύκολα ορατός σε σχετικώς σκοτεινές τοποθεσίες τις ασέληνες νύκτες μεγάλου μέρους του έτους (είναι ο όγδοος σε φωτεινότητα αστέρας του Υδροχόου), στο βόρειο μέρος του αστερισμού του. Με βάση μετρήσεις της παραλλάξεώς του από την αποστολή HIPPARCOS, απέχει από τη Γη, και γενικότερα από το Ηλιακό Σύστημα, περίπου 164 έτη φωτός.
Στην πραγματικότητα ο γ Υδροχόου αποτελείται από τρεις αστέρες-μέλη. Το σύνολο αναφέρεται ως WDS J22217-0123 στον Κατάλογο Διπλών Αστέρων της Ουάσινγκτον. Ο WDS J22217-0123A είναι ο φασματοσκοπικώς διπλός (δύο αστέρες πολύ κοντά ο ένας στον άλλο, οι γ Υδροχόου Aa και Ab) και o συνοδός (B) φέρει την ονομασία καταλόγου UCAC2 31430071. .
Ονομασίες
γ Υδροχόου είναι η ονομασία του αστέρα κατά Bayer. Είναι επίσης γνωστός ως 48 Υδροχόου (48 Aql, ονομασία κατά Φλάμστηντ). Φέρει την ιδιαίτερη ονομασία Σανταχμπία, παραφθορά της αραβικής φράσεως سعد الأخبية (sa‘d al-’axbiyah), που σημαίνει «τύχη των σκηνών». Στη γλώσσα χίντι των Ινδιών ο αστέρας αποκαλείται Satabhishaj (= «εκατό γιατροί»), ενώ στη γλώσσα των Ταμίλ ονομάζεται Σανταγιάμ (Sadhayam). Στον κατάλογο αστέρων του Αλ Αχσασί αλ Μουακέτ, ο γ Υδροχόου αναφέρεται ως Αούλ αλ Αχμπίγια (أول ألأجبية, awwil al ahbiyah), ονομασία που αποδόθηκε στη λατινική ως Prima Tabernaculorum, δηλαδή «ο πρώτος (αστέρας) των σκηνών». Στις 21 Αυγούστου 2016 η ομάδα εργασίας επί των ονομάτων αστέρων (WGSN) της Διεθνούς Αστρονομικής Ενώσεως ενέκρινε επισήμως το όνομα Σανταχμπία (Sadachbia) μόνο για τον γ Υδροχόου Aa.
Στην παραδοσιακή κινεζική αστρονομία, η ονομασία 墳墓 (Fén Mù), που σημαίνει τύμβος ή στέγη, αναφέρεται σε μια μικρή ομάδα αστέρων (κινεζικό αστερισμό), που αποτελείται από τους γ, ζ, η και π Υδροχόου. Ετσι η παραδοσιακή κινεζική ονομασία για τον γ είναι 墳墓二 (Fén Mù èr), δηλαδή «ο Δεύτερος (αστέρας) του τύμβου».
Αστροφυσικά δεδομένα
Ο γ Υδροχόου είναι φασματοσκοπικώς διπλός αστέρας με περίοδο περιφοράς 58,1 ημέρες.
Ο συνδυασμένος φασματικός τύπος του γ Υδροχόου είναι A0 V και η ενεργός θερμοκρασία (μέτρο της επιφανειακής θερμοκρασίας) του γ Υδροχόου Aa ανέρχεται σε περίπου 10.500 K, σχεδόν διπλάσια από εκείνη του Ήλιου, κάτι που του δίνει το απόλυτα λευκό χρώμα των αστέρων τύπου Α με δείκτη χρώματος (B−V) = −0,060. Το απόλυτο μέγεθος του Aa είναι +0,10, τιμή που αντιστοιχεί σε φωτιστική ισχύ (λαμπρότητα) 75,2 φορές μεγαλύτερη εκείνης του Ήλιου.
Η μάζα του είναι περίπου 2,5 φορές μεγαλύτερη της ηλιακής. Είναι πιθανώς αστέρας τύπου λ Βοώτου, δηλαδή φτωχός σε στοιχεία της ομάδας του σιδήρου. Περιστρέφεται γύρω από τον εαυτό του σχετικώς γρήγορα, με προβαλλόμενη ταχύτητα στον ισημερινό του 80 χιλιόμετρα ανά δευτερόλεπτο. Το σύστημα του γ Υδροχόου A πλησιάζει τη Γη και το Ηλιακό Σύστημα με μέση ταχύτητα 15 χιλιόμετρα ανά δευτερόλεπτο (54.000 χιλιόμετρα την ώρα).
Εξωτερικοί σύνδεσμοι
Κατηγορία:Αστέρες κύριας ακολουθίας τύπου A Κατηγορία:Φασματοσκοπικώς διπλοί αστέρες Κατηγορία:Υδροχόος (αστερισμός)
Άρης Θεσσαλονίκης (πετοσφαίριση γυναικών)
Το τμήμα πετοσφαίρισης γυναικών του Άρη Θεσσαλονίκης ιδρύθηκε το 1926 και λειτούργησε για δύο χρόνια, πριν δημιουργηθεί και πάλι το 1971, έχοντας πρωταγωνιστικό ρόλο στο ελληνικό πρωτάθλημα κατά την δεκαετία του '70 και του '80.
Η ομάδα της Θεσσαλονίκης περιορίστηκε σε μέτριες θέσεις του βαθμολογικού πίνακα μετά το 1995, φθάνοντας στον υποβιβασμό το 2010, για να επιστρέψει στην πρώτη κατηγορία το 2015. Έκτοτε βρίσκεται σταθερά στην πρώτη πεντάδα του πρωταθλήματος, κατακτώντας την δεύτερη θέση το 2018.
1926-1927
Το γυναικείο τμήμα πετοσφαίρισης του Άρη, δημιουργήθηκε το 1926 και πήρε την πρωτοβουλία να διοργανώσει το πρώτο πρωτάθλημα Θεσσαλονίκης γυναικών σε οποιοδήποτε άθλημα με την συμμετοχή των γυναικείων ομάδων του Ηρακλή, Παμμακεδονικού, Α.Κ.Ο.Α.Χ. και Χ.Ε.Ν. (Χριστιανική Ένωσις Νεανίδων). Το πρωτάθλημα ξεκίνησε στις 31 Οκτωβρίου και έληξε στις αρχές Δεκεμβρίου με τον Άρη να ανακηρύσσεται αήττητος πρωταθλητής.
Την επόμενη χρονιά, ξεκίνησε άλλη μία προσπάθεια με τον Άρη να διατηρεί τον τίτλο του. Βασικά στελέχη αυτής της πρώτης ομάδος για τον Άρη ήταν οι αδερφές του Κλεάνθη Βικελίδη, Λουλούκα και Ευτυχία, η Κλεονίκη Κοσματοπούλου, η Σουλτάνα Νακοπούλου, η Χριστίνα Κροντηρά και η Ελένη Ζωΐδου.
1971-2010
Το τμήμα επανιδρύεται μετά από πολλά χρόνια, το 1971 με προπονήτρια την Μάχη Δόμβρου. Ο Άρης κατακτά την δεύτερη θέση στο πρωτάθλημα Θεσσαλονίκης πίσω από τον Ηρακλή και την πέμπτη θέση στην τελική φάση του πρωταθλήματος Ελλάδος. Μέχρι το 1982, χρονιά την οποία ξεκίνησε το πρωτάθλημα Α' Εθνικής γυναικών, ο Άρης κατέκτησε τρία πρωταθλήματα Θεσσαλονίκης (1975, 1977, 1982) με πιο επιτυχημένη πορεία στο πρωτάθλημα Ελλάδος, την τρίτη θέση του 1977.
Η σεζόν 1982/83 είναι η πρώτη όπου πραγματοποιείται πρωτάθλημα Εθνικής κατηγορίας. Ο Άρης κατακτά την τέταρτη θέση αλλά η επόμενη χρονιά είναι και η πιο επιτυχημένη με την κατάκτηση της τρίτης θέσης, υψηλότερης στην οποία βρέθηκε ποτέ το τμήμα γυναικών του συλλόγου. Το 1983 είναι και η πρώτη χρονιά κατά την οποία αγωνίστηκε σε ευρωπαϊκή διοργάνωση, αφού αντιμετώπισε την πορτογαλική Πόρτο για το κύπελλο Συνομοσπονδίας. Ακολούθησαν άλλες τέσσερις ευρωπαϊκές έξοδοι το 1985, 1986, 1987 και το 1995 χωρίς η ομάδα του Άρη να πετύχει κάποια πρόκριση.
Το 1988, είναι μία από τις χειρότερες χρονιές στην ιστορία της ομάδας, καθώς καταλαμβάνει την όγδοη και τελευταία θέση του βαθμολογικού πίνακα και υποβιβάζεται στην Β' Εθνική κατηγορία όπου και παρέμεινε μέχρι το 1991. Το 1990 αναλαμβάνει την ομάδα ως προπονήτρια η Σοφία Παπαδοπούλου, πρώην διεθνής αθλήτρια πετοσφαίρισης Γυναικών-Νεανίδων, παλιά αθλήτρια του Α.Σ. Άρη και πρωταθλήτρια πετοσφαίρισης το 1984 με την ομάδα του Φιλαθλητικού. Η πρώτη αυτή γυναίκα προπονήτρια του Άρη σε εθνική κατηγορία καταφέρνει να ανεβάσει την ομάδα πετοσφαίρισης γυναικών στη Α1 Εθνική κατηγορία, με αποτέλεσμα τέσσερις αθλήτριες να κληθούν στην Εθνική ομάδα (Τουμπίδου, Μπόλκα, Μοσχονά, Προδρομίδου). Η χαρά κράτησε λίγο, αφού η ομάδα υποβιβάστηκε και πάλι στην δεύτερη κατηγορία το 1992 για να επανέλθει ένα χρόνο αργότερα. Το 1994 καταλαμβάνει την τέταρτη θέση και κερδίζει την τελευταία του ευρωπαϊκή έξοδο μέχρι τώρα. Από το 1995 και έπειτα, η ομάδα του Άρη διατηρήθηκε στη μέση του βαθμολογικού πίνακα της Α1 Εθνικής κατηγορίας μέχρι τη σεζόν 2009/10, όταν και υποβιβάστηκε στην Α2 Εθνική κατηγορία μετά από αγώνες πλέι-άουτ με την Ε.Α. Λάρισας.
2011-σήμερα
Το 2011, κατέλαβε την δεύτερη θέση στον τρίτο όμιλο της Α2, το 2012 την τρίτη θέση, το 2013 την όγδοη, το 2014 την δεύτερη, για να καταφέρει τελικά να ανέβει και πάλι στην Α1 το 2015, με 21 νίκες σε 22 αγώνες.
Την σεζόν 2015-16, ο Άρης πραγματοποίησε αξιόλογη πορεία στο πρωτάθλημα της Α1 και με 16 νίκες και 6 ήττες κατέλαβε την πέμπτη θέση, χάνοντας την είσοδο στα πλέι-οφ λόγω της διαφοράς πόντων μετά την ισοβαθμία με τον Πανναξιακό.
Την σεζόν 2016-17, η ομάδα τερμάτισε πάλι στην πέμπτη θέση, χάνοντας αυτή τη φορά την είσοδο της στα πλέι-οφ για έναν πόντο από τον ΑΟ Θήρας. Παράλληλα, ο Άρης ήταν ο πιο πετυχημένος σύλλογος της Ελλάδος στα αναπτυξιακά τμήματα καθώς κατέκτησε το πανελλήνιο πρωτάθλημα νεανίδων και τη δεύτερη θέση στο αντίστοιχο πρωτάθλημα κορασίδων. Επίσης, ήταν ο απόλυτος κυρίαρχος στο πρωτάθλημα της Θεσσαλονίκης, καθώς τόσο σε νεανίδες όσο και κορασίδες κατέκτησε τη πρώτη θέση.
Την επόμενη χρονιά η ομάδα των "κίτρινων" έφθασε στην υψηλότερη διάκριση της στο ελληνικό πρωτάθλημα, καταλαμβάνοντας την δεύτερη θέση μετά την διαδικασία των πλέι-οφ. Στην κανονική περίοδο, η ομάδα του Άρη κατέλαβε την δεύτερη θέση με δεκαπέντε νίκες και πέντε ήττες και σύνολο 46-20 στα σετ, ξεπερνώντας κατά έναν πόντο τον Α.Ο. Θήρας. Με την ίδια ομάδα τέθηκε αντίπαλος στην ημιτελική φάση των πλέι-οφ, επικρατώντας με 2-1 στις νίκες, για να προκριθεί για πρώτη φορά στην ιστορία του στους τελικούς. Εκεί, αντιμετώπισε τον Ολυμπιακό, από τον οποίο ηττήθηκε με 3-0 στις νίκες.
Το 2019-20 υπήρξε μία χρονιά που σημαδεύτηκε από την πανδημία του COVID-19. Ο Άρης κατέλαβε την έκτη θέση του πρωταθλήματος, το οποίο ολοκληρώθηκε καθυστερημένα λόγω του λόκνταουν του Μαρτίου, ενώ έφθασε ως την ημιτελική φάση του κυπέλλου, αλλά η διοργάνωση αναβλήθηκε επ' αόριστον τον Μάρτιο.
Κατατάξεις Τμήματος Γυναικών
Από το 1971/72 ως και το 1981/82 ο Άρης συμμετείχε στο πρωτάθλημα Ελλάδος, καθώς καταλάμβανε κάθε χρόνο μία από τις πρώτες δύο θέσεις στο πρωτάθλημα Θεσσαλονίκης. Από το 1983 και έπειτα, ξεκινάει το πρωτάθλημα Εθνικής κατηγορίας με οχτώ ομάδες και στις αρχές της δεκαετίας του '90, με δώδεκα.
Την περίοδο 2020-21 το πρωτάθλημα διακόπημε λόγω της Πανδημίας COVID-19 χωρίς ανάδειξη πρωταθλητή.
Ευρώπη
Στις έξι ευρωπαϊκές εξόδους της, η γυναικεία ομάδα πετοσφαίρισης του Άρη έχει πετύχει μία νίκη έχοντας αγωνιστεί σε δώδεκα αναμετρήσεις.
Εξωτερικοί σύνδεσμοι
Πετοσφαιριση Γυναικων Κατηγορία:Ελληνικοί σύλλογοι πετοσφαίρισης Κατηγορία:Σωματεία Ε.ΠΕ.Σ.Θ.
Κρίστιαν Λίντνερ
Ο Κρίστιαν Βόλφγκανγκ Λίντνερ (Christian Wolfgang Lindner, γεννημένος στις 7 Ιανουαρίου 1979) είναι Γερμανός πολιτικός, μέλος του Ομοσπονδιακού Κοινοβουλίου και αρχηγός του Ελεύθερου Δημοκρατικού Κόμματος της Γερμανίας (FDP).
Ζωή και εκπαίδευση
Μετά την αποφοίτησή του από το σχολείο το 1998 και αφού έκανε εναλλακτική θητεία, ο Λίντνερ σπούδασε πολιτικές επιστήμες στο Πανεπιστήμιο της Βόννης από το 1999 έως το 2006.